Document ID: 32003D0424

Komisijos sprendimas
2003 m. birželio 6 d.
iš dalies keičiantis Sprendimą 96/603/EB, nustatantį A klasei "Neturi įtakos gaisrui" priklausančių produktų, numatytų Sprendime 94/611/EB, įgyvendinančiame Tarybos direktyvos 89/106/EEB dėl statybos produktų 20 straipsnį, sąrašą
(pranešta dokumentu Nr. C(2003) 1673)
(tekstas svarbus EEE)
(2003/424/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1], su pakeitimais, padarytais Direktyva 93/68/EEB [2],
atsižvelgdama į 2000 m. vasario 8 d. Komisijos sprendimą 2000/147/EB, įgyvendinantį Tarybos direktyvą 89/106/EEB dėl statybos produktų reakcijos į ugnį klasifikavimo [3], ypač į jo 1 straipsnio 1 dalį,
kadangi:
(1) Komisijos sprendimu 96/603/EB [4] su pakeitimais, padarytais Sprendimu 2000/605/EB [5], nustatytas A klasei "Neturi įtakos gaisrui" priklausančių produktų, numatytų Komisijos sprendimo 94/611/EB [6] priedo 1 ir 2 lentelėse, sąrašas, apibūdinantis Europos klasifikavimo sistemą, skirtą statybos produktų reakcijai į ugnį klasifikuoti.
(2) Sprendimas 94/611/EB buvo pakeistas Sprendimu 2000/147/EB.
(3) Sprendimo 96/603/EB priedo lentelėje pastabas "Statybinis skiediklis su neorganinėmis rišamosiomis medžiagomis" reikėtų suderinti su technikos pažanga.
(4) Todėl reikėtų atitinkamai iš dalies pakeisti Sprendimą 96/603/EB.
(5) Šiame sprendime numatytos priemonės atitinka Statybos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 96/603/EB priede pateiktoje lentelėje ties "Statybinis skiediklis su neorganinėmis rišamosiomis medžiagomis" pastabos "Glaistymo (tinkavimo) statybiniai skiedikliai ir skiediniai grindų išlyginimui su viena ar keliomis neorganinėmis rišamosiomis medžiagomis, pvz., cementas, kalkės, mūrijimo cementas ir gipsas" pakeičiamos taip: "Glaistymo (tinkavimo) statybiniai skiedikliai, skiediniai grindų išlyginimui ir mūrijimo skiedikliai su viena ar keliomis neorganinėmis rišamosiomis medžiagomis, pvz., cementas, kalkės, mūrijimo cementas ir gipsas".
2 straipsnis
Šis sprendimas skirtas valstybėms narėms.
Priimta Briuselyje, 2003 m. birželio 6 d.

Labels: 1
20